Federashon Futbòl Boneriano

Federashon Futbòl Boneriano (FFB) of Federashon di Futbòl Boneriano (FFB) (hulandes: Bonaireaans Voetbal Bond) ta e bònt di futbòl di Boneiru. E federashon ta e organisadó ofisial di Liga Boneiru i Kopa MCB, i ta responsabel pa e selekshonnan nashonal, maskulino i femenino, di e isla. FFB no ta afiliá na FIFA, pero si ta miembro di CONCACAF i su supgrupo karibense, CFU. Na 2019 a solisita  membresia di FIFA, pero por ser Boneiru solamente un munisipio spesial e petishon e keda finalmente rechasá despues di un kaso den Korte di Arbitrahe pa Deporte na 2020.

 Historia 
Histórikamente FFB tabatin dos predesesor: Bonairaansche Voetbal Bond, fundá na yüni 1933 i aktivo te 1937 i Bonaireaans Voetbal Bond fundá na 1954. Dia 31 di mei 1960 ta funda e di tres i aktual Bonaireaans Voetbal Bond (BVB), kual nòmber ta wòrdu kambia pa Federashon di Futbòl Boneriano na 1988. Bonaire - List of Champions, RSSSF Fundadónan tabata ocho klup di futbòl: Cierra Maestra, Flamingo, Vespo, O.A., Centro Rincón, Amstel, Deportivo i Uruguay. Hosé Frans, maestro i polítiko, tabata su promé presidente. FFB tabata kai direkt bou di NAVU desde su afiliashon dia 4 di ougùstùs 1963 te ku e reforma estatal di Antias Hulandes na 2010. Na 1972 FFB a optené partisipashon den kampeonato di Antias Hulandes. Na 2012 e ta bira miembro asosiá di CONCACAF i na 2014 miembro ofisial.

Presidente aktual di FFB ta Ludwig (Luti) Balentin.

 Miembro 
 Arriba Peru  Real Rincon Atlétiko Flamingo  Vespo Atlétiko Tera Corá  Vitesse Estrellas  Uruguay Juventus 

 Mira tambe 
 Lista di klup di futbòl na Boneiru
 Lista di hungadó internashonalista den futbòl boneriano

 Link eksterno 
Wepsait ofisial di FFB
 Boneiru na CONCACAF 

Category:Futbòl na Boneiru